EA-PSI 8032-20 DT - EA ELEKTRO-AUTOMATIK - Bench Power Supply, Adjustable, 1 Output, 0 V, 32 V, 0 A, 20 A | Farnell element14
> EA-PSI 8032-20 DT
EA ELEKTRO-AUTOMATIK EA-PSI 8032-20 DT Bench Power Supply, Adjustable, 1 Output, 0 V, 32 V, 0 A, 20 A
101: În stoc
5.370,19 lei lei Daniele 5 | Beibele Inthaneteng | Phetolelo ya Lefase le Lefsa
5 Kgoši Belshatsara+ o ile a direla bakgomana ba gagwe ba sekete (1 000) monyanya o mogolo gomme a nwa beine ka pele ga bona.+
2 Ya re ge Belshatsara a tagilwe,+ a laela gore go tlišwe dibjana tša gauta le tša silifera+ tšeo Nebukadinetsara tatagwe* a di tšerego tempeleng ya kua Jerusalema, e le gore yena kgoši le bakgomana ba gagwe, basadi ba gagwe le basadi ba gagwe ba direthe ba nwe ka tšona.+
3 Gwa napa gwa tlišwa dibjana tšeo tša gauta tše di tšerwego tempeleng, ntlong ya Modimo kua Jerusalema, ke moka kgoši le bakgomana ba yona le basadi ba yona le basadi ba yona ba direthe ba nwa ka tšona.
4 Ba nwa beine, ba ba ba tumiša medimo ya gauta le ya silifera, ya koporo, ya tšhipi, ya kota le ya leswika.+
5 Gwa napa gwa tšwelela seatla sa motho sa ngwala lebotong leo le poleiseterilwego la ntlo ya kgoši+ pele ga sehlomapone gomme kgoši ya bona bokantle bja seatla seo se bego se ngwala.
6 Kgoši ya napa ya galoga sefahlego, ya tšhošwa ke tše e di naganago,+ malokollo a yona a matheka a kgwehlakgwehla,+ le matolo a yona a thulana.+
7 Kgoši ya goeletša ya re go tlišwe dinoge, Bakaladea* le balepi ba dinaledi.+ Ke moka ya botša ba bohlale ba Babilona ya re: “Motho le ge e le ofe yo a tlago go bala mongwalo wo a ba a mpotša tlhathollo ya wona, o tla apešwa seaparo sa mmala o mophepolo,+ a rwešwa pheta ya gauta molaleng gomme ya ba wa boraro ka maemo mmušong wa ka.”+
8 Bohle ba bohlale ba kgoši ba napa ba tla go yena, eupša ba se kgone go bala mongwalo woo goba go tsebiša kgoši tlhathollo ya wona.+
9 Ka gona Kgoši Belshatsara a tšhoga kudu gomme sefahlego sa gagwe sa galogela pele; bakgomana ba gagwe bona ba gakanega.+
10 Mohumagadi* yena ge a ekwa mantšu a kgoši le a bakgomana ba gagwe a tsena ka ntlong ya monyanya. Mohumagadi a re: “A kgoši e phele go iša mehleng ya neng le neng.+ O se ke wa tšhošwa ke tše o di naganago goba wa galoga sefahlego.
11 Go na le monna yo mongwe yo a nago le bokgoni mmušong wa gago e bile o na le moya wa medimo e mekgethwa;+ mehleng ya tatago o ile a hwetšwa a na le seetša, temogo le bohlale bja go swana le bja medimo, gomme Kgoši Nebukadinetsara tatago o ile a mmea gore e be mogolo+ wa boramalea, dinoge, Bakaladea le balepi ba dinaledi, ke ra tatago, wena kgoši;
12 ka gobane go yena go hweditšwe moya o sa tlwaelegago, tsebo le temogo ya go hlatholla ditoro+ le dinyepo le go hunolla mahuto,+ yena Daniele, yoo kgoši e mo reetšego leina la Belteshatsara.+ Bjale Daniele a a bitšwe a tle a hlatholle.”
13 Ke moka Daniele a tlišwa pele ga kgoši. Kgoši ya bolela le Daniele ya re: “Na o Daniele yo e lego yo mongwe wa mathopša a Juda,+ ao kgoši tate a a tlišitšego a etšwa Juda?+
14 Le gona ke kwele gore o na le moya wa medimo le gore go wena+ go hweditšwe seetša, temogo le bohlale+ bjo bo sa tlwaelegago.
15 Bjale go ile gwa tlišwa ba bohlale le dinoge pele ga ka gore ba bale mongwalo wo le go ntsebiša tlhathollo ya wona, eupša ba se kgone go ntlhathollela mantšu ao.+
16 Ke kwele gore o kgona go nea ditlhathollo+ le go hunolla mahuto. Bjale ge e ba o kgona go bala mongwalo wo le go ntsebiša tlhathollo ya wona, o tla apešwa seaparo sa mmala o mophepolo, wa rwešwa pheta ya gauta molaleng gomme wa ba wa boraro ka maemo mmušong wa ka.”+
17 Daniele a napa a araba kgoši a re: “Dimpho tša gago ke a di leboga, le dineo tša gago o di nee ba bangwe.+ Eupša ke tla balela kgoši mongwalo wo, ka mo tsebiša le tlhathollo ya wona.+
18 Wena kgoši, Modimo Yo Godimodimo+ o neile Nebukadinetsara tatago+ mmušo le bogolo le seriti le tlhompho.+
19 Ka baka la bogolo bjo A mo neilego bjona, merafo ka moka, ditšhaba ka moka le ba maleme ka moka ba be ba thothomela gomme ba mmoifa.+ O be a bolaya yo a nyakago go mmolaya; a fediša yo a nyakago go mo fediša; a phagamiša yo a nyakago go mo phagamiša e bile a kokobetša yo a nyakago go mo kokobetša.+
20 Eupša eitše ge pelo ya gagwe e thoma go ikgantšha,+ le moya wa gagwe o thatafala gomme a ikgodiša, a fološwa sedulong sa gagwe sa bogoši gomme a amogwa seriti.+
21 O ile a rakwa bathong, pelo ya gagwe ya dirwa gore e be bjalo ka ya phoofolo, a dula le dipokolo tša lešoka.+ A fula bjang bjalo ka dikgomo, mmele wa gagwe wa kolobišwa ke phoka ya magodimo,+ ya ba gona a tsebago gore Yo Godimodimo ke Mmuši wa mebušo ya batho le gore o o nea yo a nyakago go mo nea wona.+
22 “Ge e le wena Belshatsara+ morwa* wa gagwe, ga se wa ikokobetša pelong+ le ge o be o tseba tše ka moka.+
23 Eupša o iphagamišeditše Morena wa magodimong+ ka gore o tlišetšwe dibjana tša ntlo ya gagwe;+ wena le bakgomana ba gago le basadi ba gago le basadi ba gago ba direthe la nwa beine ka tšona, wena wa tumiša medingwana ya silifera, ya gauta, ya koporo, ya tšhipi, ya kota le ya leswika+ yeo e sa kgonego go bona goba go kwa goba go tseba selo;+ ga se wa tagafatša+ Modimo yoo mohemo wa gago+ le ditsela tša gago ka moka+ di lego ka seatleng sa gagwe.
24 Ka gona Modimo o rometše seatla gomme a dira gore go ngwalwe mongwalo wo.+
25 Wo ke mongwalo wo o bego o ngwadilwe: MENE, MENE, TEKEL le PHARSIN.
26 “Tlhathollo ya mantšu ao še: MENE, Modimo o badile matšatši a mmušo wa gago gomme o o feditše.+
27 “TEKEL, o beilwe sekaleng wa hwetšwa o le bohwefo kudu.*+
28 “PERES, mmušo wa gago o arogantšwe gomme wa newa Bamede le Baperesia.”+
29 Belshatsara a napa a laela gore Daniele a apešwe seaparo sa mmala o mophepolo a be a rwešwe pheta ya gauta molaleng; gwa tsebatšwa gore e tlo ba wa boraro ka maemo mmušong.+
30 Ka bjona bošego bjoo kgoši Belshatsara wa Mokaladea o ile a bolawa+
31 gomme Dario+ wa Momede a tšea mmušo a na le nywaga e ka bago e masometshela-pedi.
^ Goba, “rakgoloagwe.”
^ Go bonagala e le mmago kgoši.
^ Goba, “setlogolo sa gagwe.”
^ Goba, “o hlaelelwa.”
mailto:?body=Bala Beibele Inthaneteng%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D27%26Chapter%3D5%26wtlocale%3DSE%26srcid=share⊂ject=Bala Beibele Inthaneteng